આમ તો ભારતમાં સૌથી વધુ લોકપ્રિય રમત ક્રિકેટ છે, પરંતુ હવે ફૂટબોલનો ક્રેઝ લોકોમાં વધતો જાય છે. લાંબા સમય બાદ ફિલ્મ રેસ ૩થી બોલિવૂડમાં કમબૅક કરનાર બોબી દેઓલ બાળપણથી જ ફૂટબોલ રમતો હતો, પણ ફિલ્મોની જેમ જ ત્યાં પણ તેની કિસ્મતે દગો આપ્યો. ફૂટબોલ રમતાં સમયે બોબીના પગ પર ઈજા થઈ અને તેને કાયમ માટે ફૂટબોલ રમવાનું છોડવું પડ્યું. છતાં આજે પણ તે ફૂટબોલ જોવાનું ક્યારેય ભૂલતો નથી. બોબી કહે છે, ‘મારી ફેવરિટ ટીમ બ્રાઝિલ છે, હું નેમારનો દીવાનો છું માટે પ્રેયર કરીશ કે બ્રાઝિલ જ ચેમ્પિયન બને.’ જ્યારે બોલિવૂડનો ચોકલેટી અભિનેતા રણબીર કપૂર કહે છે, ‘મારા માટે સ્પોર્ટ્સ એક પેશન છે. મને લાગે છે ભારતમાં પણ ફૂટબોલ ફેમશ થઈ જશે.’